    Òmùgọ́diméjì, inú mi kò dùn láti mọ̀ ọ́ rárá. Dídùn báwo? Iwọ, Òmùgọ́diméjì, ẹni tí o pè ọ ní Òmùgọ̀diméjì kò pè ọ́ bí o ti yẹ kí ó pè ọ. Nítorí kí ni n kọ, nítorí òmùgọ̀ rẹ rékọjá méjì, òmùgọ̀ rẹ ju méjì lọ. Bí òmùgọ̀ rẹ kò bá rekọja méjì, ìlú rẹ a bàjẹ́ tó báyìí lójú ara rẹ, ìwọ a tún máa rí ẹnu sọ̀rọ̀! Ìwọ alákọrí yìí, tí o ṣse ikùn bí àpò èkùrọ́. Ìbàntẹ́ wo lo fi ń ṣe fáàrí? Ìbàntẹ́ ni ọba ń sán? Fìlà rẹ gbọọrọ, bí ojú rẹ kò bá fọ́, fìlà rẹ tí ìwọ ń pè ní odé yìí dára ju fìlà orí awa lọ? Òní yìí ló di odidi ọjọ́ méje ti a ti ń ránṣẹ́ sí ọ pé kí jẹ́ kí á wá rí ọ, gbogbo àdéhùn tí o ń bá wa ṣe ni ò ń yẹ̀, síbẹ̀ o kò ronú ara rẹ wò. Èmi ni mo wí fún ọ, Òmùgọ́diméjì, bí etí rẹ kò bá di, gbọ nǹkan tí a máa bá ọ sọ lónìí: Ìlú rẹ yìí bàjẹ́ tó bẹ́ẹ̀ tí n kò rí irú rẹ̀ rí. Ayé ti kúrò ní ibi ti ẹ̀yin wà yìí, o nílati lọ múra kí o tún èrò ara rẹ pa. Ọ̀rọ̀ pàtàkì ni a wá láti bá ọ sọ lónìí, bí o fẹ́ bí a kọ̀ o nílati gbọ́ ọ̀rọ̀ náà bí o ko bá sì gbọ́ ní ojú bọ̀rọ̀, a o wí fún ọ ni ojú líle. Ọ̀rọ̀ tèmi kò jù báyìí lọ 
    Omugodimeji, inu mi ko dun lati mo o rara. Didun bawo? Iwo, Omugodimeji, eni ti o pe o ni Omugodimeji ko pe o bi o ti ye ki o pe o. Nitori ki ni n ko, nitori omugo re rekoja meji, omugo re ju meji lo. Bi omugo re ko ba rekoja meji, ilu re a baje to bayii loju ara re, iwo a tun maa ri enu soro! Iwo alakori yii, ti o sse ikun bi apo ekuro. Ibante wo lo fi n se faari? Ibante ni oba n san? Fila re gbooro, bi oju re ko ba fo, fila re ti iwo n pe ni ode yii dara ju fila ori awa lo? Oni yii lo di odidi ojo meje ti a ti n ranse si o pe ki je ki a wa ri o, gbogbo adehun ti o n ba wa se ni o n ye, sibe o ko ronu ara re wo. Emi ni mo wi fun o, Omugodimeji, bi eti re ko ba di, gbo nnkan ti a maa ba o so lonii: Ilu re yii baje to bee ti n ko ri iru re ri. Aye ti kuro ni ibi ti eyin wa yii, o nilati lo mura ki o tun ero ara re pa. Oro pataki ni a wa lati ba o so lonii, bi o fe bi a ko o nilati gbo oro naa bi o ko ba si gbo ni oju boro, a o wi fun o ni oju lile. Oro temi ko ju bayii lo 